Сацыяльны пейзаж – візуальнае даследванне межаў сацыяльнага краявіду, пошук прыроднага і чалавечага вытокаў, сінтэз і іх узаемапранікненне ў адной плоскасці. Сацыяльнае і натуральнае – эстэтычныя катэгорыі, якія тут суіснуюць адначасова ў звыклай паняційнай прасторы. У нейкі момант гэта мяжа відавочная і асэнсаваная, а ў нейкі яна стаецца настолькі тонкай, што уцякае ад гледача. Сімбіёз такіх супрацьлегласцяў і складае эстэтыку сацыяльнага пейзажа. Гэта краявід у краявідзе, дзе логіка і ўзаемасувязі і ёсць сацыяльная катэгорыя. Чалавек у гэтым пейзажы заўсёды дваісты і пасрэдны. З аднаго боку, ён малазначны, незаўважны і другасны, а з іншага – гэта і есьць мяжа і кропка адліку.